VM i Floorbal gav millionomsætning i Frederikshavn

En netop offentliggjort effektanalyse udarbejdet af Sport Event Denmark i samarbejde med VisitDenmark viser, at maj måneds VM i floorball i Frederikshavn medførte tusindvis af overnatninger og en turistomsætning i millionklassen Udover en flot 6. plads til de danske kvinder, viser den netop offentliggjorte effektanalyse "VM Floorball, Kvinder 2007", at stævnet genererede 10.623 overnatninger i Frederikshavn og en samlet turistomsætning på knap 11 millioner kroner, fortæller direktør Kim Høfler, Frederikshavn Event. Kommunale kroner Omsætningen har også genereret et offentligt provenu på 4,4 millioner kroner - i form af skatter, afgifter, moms m.m. - heraf tilgår de 3,7 millioner kroner staten, 400.000 kr. til værtskommunen og øvrige Danmark 300.000 kr. - Jeg mener, at tallene er med til at bekræfte det jeg tidligere har sagt, at disse sports events har stor betydning for Frederikshavns nye identitet som værtsby. Her spiller oplevelsesøkonomien en stadig større rolle" siger borgmester Erik Sørensen.